EkBass/fiwiki-20250220-pages-articles huggingface dataset:
Aleksei Jermolov

Aleksei Petrovitš Jermolov (; 4. kesäkuuta (J: 24. toukokuuta) 1777 Moskova – 23. huhtikuuta (J: 11. huhtikuuta) 1861 Moskova) oli venäläinen kenraali ja Venäjän romantiikan ajan sotasankari. Hänen karismaattista johtotaitoaan ylistivät runoissaan Aleksandr Puškin, Vasili Žukovski ja muut runoilijat. Jermolov astui armeijan palvelukseen vuonna 1791. Vuodet 1798–1801 hän joutui viettämään maanpaossa Kostromassa liian vapaamielisten näkemystensä vuoksi. Jermolov kunnostautui Napoleonin sodissa. Tämän jälkeen hän johti Kaukasian valloitusta. Jermolov joutui eroamaan tehtävistään 1827 epäiltynä yhteyksistään dekabristikapinaan. Viimeiset 30 elinvuottaan hän vietti huvilallaan Orjolissa. Luokka:Venäläiset aateliset Luokka:Venäläiset kenraalit Luokka:Vuonna 1777 syntyneet Luokka:Vuonna 1861 kuolleet
Operaatio Maslenica

Operaatio Maslenica oli kroaattien tekemä hyökkäys Zadarin lähellä Kroatian sodassa 22. tammikuuta - 10. helmikuuta 1993. Tämä merkitsi kroaattien voimistumista ja propagandavoittoa kroaateille. Maslenican silta oli yhdysväylä Etelä- ja Pohjois-Kroatian välillä ja siksi strategisesti tärkeä kohde. Serbit olivat vallanneet Maslenican sillan syyskuussa 1991. Kroaatit hyökkäsivät 22. tammikuuta 1993 Zadarin seuduilla. Kolmen päivän aikaana vallattiin 15 kylää Zadarin ympäristöstä. Niiden avulla syntyi kulkuyhteys Etelä-ja Pohjois-Kroatian välille. YK:n turvallisuusneuvosto vaati kroaatteja vetäytymään valtaamiltaan alueilta 31. heinäkuuta 1993 mennessä, ja asetti alueelle 2000 rauhanturvaajaa. Kroatia ei päästänyt YK:n joukkoja kaikkialle mihin nämä halusivat. Vaikka kroaatit valtasivat Maslenican sillan, he kykenivät rakentamaan ainoastaan tilapäisen ponttonisillan, jonka kautta kulki vain hieman liikennettä, sillä Maslenican sillan seutu ja Zemunikin lentokenttäkin olivat serbien tykkitulen alla. Operaatio Maslenicaa pidetään sodan käännekohtana, sillä se oli kroaattien ensimmäinen merkittävä voitto serbeistä. Sillä oli suuri merkitys kummankin osapuolen joukkojen taisteluhengelle. == Lähteet == Luokka:1993 Maslenica
Operaatio Pyörretuuli

Operaatio Pyörretuuli (, ) joulukuussa 1991 oli kroaattien epäonnistunut hyökkäys Kroatian sodassa. Kroaattien joukkojen hyökkäys alkoi 102. prikaatinOperacija VIHOR ja tankkipataljoonan voimin Kupa-joen matalan kohdan yli aikaisin aamulla 12. joulukuuta 1991. Ylityskohta oli kylien Gračanica Šišinečka ja Stankovac välistä kylän Šišinec lähellä. Tämä kansalliskaartin ja erikoispoliisin tekemä hyökkäys päättyi ilman merkittävää enenemistä, paitsi muutaman kylän verran, ja vetäytyvät kroattijoukot kärsivät tappioita. Operaatio loppui 13. joulukuuta 1991. Operaatio liittyi laajempaan serbien niin kutsumaan Operaatio Unaan. 102\. prikaatin suorittama hyökkäys epäonnistui pääosin joukkojen kouluttamattomuuden, korkeiden komentajien vastuuttomuuden ja joukkojen kurittomuuden takia. Suunnittelijoilla ei ollut käsitystä taistelukentän todellisista oloista, eivätkä joukot kyenneet toteuttamaan mutkikkaita sotilaallisia operaatioita. Muutamia kymmeniä kuoli operaatiossa. ==Lähteet== Pyörretuuli Luokka:Vuoden 1991 sotahistoria
Operaatio Hurrikaani (sota)

Operaatio Hurrikaani () oli Kroatian armeijan hyökkäys Kroatian sodassa 12. joulukuuta 1991 – 3. tammikuuta 1992 Jugoslavian kansanarmeijaa ja Länsi- Slavonian paikallispuolustusjoukkoja vastaan Savajoen laaksossa Länsi- Slavoniassa. Operaatio tapahtui Länsi-Slavoniassa Papukin vuorella ja sen ympäristössä. Kroaatit valtasivat merkittävän Pakrac–Požega-tien, joka vei Itä-Slavoniaan läntisestä Kroatiasta, ja turvasivat taemman Podravska magistralan rauta- ja maantien. Hyökkäys tapahtui monella alueella pitkin Länsi-Slavonian rintamaa. Papukin sektorilla kaksi joukko-osastoa teki pihtiliikkeen serbien asemiin. Eräällä sektorilla kroaatit vapauttivat Vocinin ja humin 15. joulukuuta 1991, ja etenivät serbien tukialueelle Bučjeen. Slatina sektorilla kroaatit valtasivat Požegan alueella 15.–18. joulukuuta 1991 Novo Zvečevomin, Kamenskan ja muutamia muita kyliä. 19. joulukuuta serbit valtasivat Mašička Šagovinan kylän Nova Gradiškan sektorilla. 127. prikaati eteni edelleen ja valtasi Grahovljane ja Dragovićin kylät 24.–25. joulukuuta, ja sillä välin 104. Kroatian armeijan prikaati valtasi Kusonjen. 25. joulukuuta 1991 kroaatit olivat edenneet serbian tukialueella Bučjeen. Operaatio oli menestyksekäs, ja vain tulitauko esti kroaatteja etenemästä Savajoelle. Kroaatit valloittivat tässä hyökkäyksessä osan Länsi-Slavoniasta; kroaattiarmeija HV vapautti 170 neliökilometriä maata Kroatialle, ja valtasi 21 serbien linnoitettua asemaa. Hurrikaani
Kondrati Rylejev

Kondrati Fjodorovitš Rylejev (; 29. syyskuuta (J: 18. syyskuuta) 1795 Batovo, Venäjän keisarikunta – 25. heinäkuuta (J: 13. heinäkuuta) 1826 Pietari, Venäjän keisarikunta) oli venäläinen runoilija ja dekabristikapinan johtohenkilöitä. == Virka-ura == Rylejev palveli Venäjän armeijassa nuorena vänrikkinä Napoleonin sodissa vuosina 1814–1818. Tämän jälkeen hänestä tuli siviilioikeuden asessori, jossa virassa hän palveli Pietarin oikeusvirastossa aikalaisten mukaan luotettavasti ja oikeudenmukaisesti. Hän kirjoitti sanomalehtiin arvostelevia runoja. Runoja lukeneet liberaalit salaliittolaiset kutsuivat hänet jäseneksi ja myöhemmin johtajaksi Pohjoinen salaseuraan. == Kirjallinen ura == Hän julkaisi vuosina 1823-1825 Aleksandr Bestuževin kanssa Poljarnaja Zvezda -nimistä vuosikirjaa. Rylejevin runoissa henkii isänmaanrakkautta ja vapauden ihailua. Tunnetuin on kokoelma Dumy (ven. Думы, ’Mietelmiä’), lisäksi merkittävä on esimerkiksi eeppinen runoelma Vojnarovski (ven. Войнаровский). Hänen kootut teoksensa ovat ilmestyneet Pietarissa ja Leipzigissa (1864, laajennettu painos). Hän oli runoilijana myöhäisklassisti, jonka historiallisia runoelmia pidettiin jo ilmestyessään vanhahtavana. Dekabristikapinassa 14. joulukuuta 1825 Rylejev oli mukana tuomassa sotilaita Senaatinaukiolle. Kapinan kukistuttua hänet vangittiin ja hirtettiin yhdessä neljän muun päätekijän kanssa. == Lähteet == ==Aiheesta muualla== Luokka:Dekabristit Luokka:Venäläiset aateliset Luokka:Venäläiset sotilaat Luokka:Venäläiset runoilijat Luokka:Venäläiset toisinajattelijat Luokka:Venäläiset teloitetut Luokka:Vuonna 1795 syntyneet Luokka:Vuonna 1826 kuolleet
Löyä

Löyä on suomalainen kylä, joka sijaitsee Kuortaneen kunnan kaakkoisosassa. Rajanaapureita ovat etelässä Alavus, idässä Alajärven Lehtimäki ja Alavuden Töysä. Löyän kylässä sijaitsee kylän mukaan nimensä saanut Löyänjärvi. Luokka:Kuortaneen kylät
Kroatian asevoimat

Kroatian asevoimat () on jaettu kolmeen puolustushaaraan maavoimiin, merivoimiin ja ilmavoimiin ja ilmatorjuntaan. Sen vahvuus on rauhan aikana 17 500 aktiivipalveluksessa olevaa miestä ja 6 000 reserviläistä. Miespuolisen 16-49-vuotiaan väestön perusteella laskettuna Kroatiassa on noin 1 035 712 miehen reservi, josta 771 323 miestä on palveluskelpoisia. Kroatiassa on yleinen asevelvollisuus 19 vuotta täyttäneille miehille, mutta maa luopui kutsunnoista vuonna 2008. Vapaaehtoiset voivat edelleen suorittaa 14 viikkoa kestävän varusmiespalveluksen. Asevoimat taistelivat Kroatian sodassa ja tukivat myös Bosnian puolella taistelevaa Bosnian kroaattiarmeijaa. == Lähteet == *
Ruona (Kuortane)

Ruonan kylä sijoittuu Kuortaneen kunnan pohjoisosaan. Kylä on levittäytynyt pääasiassa Kuortaneenjärven pohjoisrannalle ja Nisosjärven ympärille. Lisäksi laajalla alueella olevassa kylässä on asutusta myös Haarajärven, Reunan ja Sauna-ahon alueille. Kylä rajoittuu pohjoisessa Lapuan kaupunkiin, idässä Alajärven kaupunkiin, etelässä Kuortaneen kirkonkylään, lännessä Kuortaneenjärveen ja Salmen kylään. Ruonan kylään muutti ensimmäinen asukas Simo Juhonpoika vuonna 1549 hyville kaski- ja pyyntimaille. Hän oli myös koko Kuortaneen ensimmäisiä asukkaita. Lapuan hiippakunnan koulutuskeskus Haapaniemen hiippakuntakartano sijaitsee Ruonalla Kuortaneenjärven rannalla. Suomen sodan ratkaisutaistelut käytiin Ruonan Nurminiemessä 31.8.–1.9.1808. Vuonna 2008 Ruona valittiin vuoden eteläpohjalaiseksi kyläksi. == Lähteet == == Kirjallisuutta == *Ranta-Maunus, Alpo (toim.): Ruona : kylä historian laineilla. Kuortaneen Ruonan kyläyhdistys Ruonan Rinki, 2013. ISBN 978-952-93-2155-1. == Aiheesta muualla == *Ruonan kotisivut *Haapaniemen hiippakuntakartanon kotisivut Luokka:Kuortaneen kylät Luokka:Vuoden eteläpohjalaiset kylät
HVO

HVO eli Hrvatsko Vijeće Obrane oli Kroatian puolustusneuvosto, kuvaavammin Bosnian kroaattiarmeija Bosnian sodassa. HVO oli Bosnian kroaattialueen Herceg-Bosnan armeija. Sitä johti Mate Boban. Se perustettiin 8. huhtikuuta 1992 Hertsegovinassa. Sodan alkuvaiheessa HVO taisteli Bosnia-Hertsegovinan armeijan (ARBiH)in rinnalla Bosnian serbejä vastaan, mutta kääntyi myöhemmin entistä liittolaistaan vastaan. Daytonin sopimuksessa vuonna 1995 HVO tunnustettiin Bosnian kroaattien viralliseksi edustajaksi. == Lähteet == == Aiheesta muualla == Luokka:Bosnian sota
Länsiranta (Kuortane)

Länsiranta on Kuortaneen kylä ja sijaitsee kunnan länsiosassa Kuortaneenjärven länsirannalla rajoittuen pohjoisessa Salmen kylään, idässä Kuortaneenjärveen, etelässä Mäyryn kylään ja lännessä Nurmon ja Lapuan rajaan. Kylä on muodoltaan pitkänomainen sijoittuen kylää halkovan Länsirannantien ympärille. Kylän pituus Länsirannantietä pitkin on noin 7 kilometriä, asutusalueen pinta-ala noin 600 hehtaaria ja koko kylän pinta-ala metsä mukaan lukien noin 5 000 hehtaaria. Länsiranta kuuluu yhdessä Kuhajärven ja Lapuanjokirantojen ohella Kuortaneenjärven valtakunnallisesti arvokkaaseen maisema-alueeseen. Länsirannan pohjalaistalot kuuluvat yhdessä Kuortaneen Ruismäen talojen kanssa Suomen valtakunnallisesti merkittäviin rakennettuihin kulttuuriympäristöihin. Länsirannalla sijaitsee Kuortaneen ainoa malmikaivos, niin kutsuttu Ruukin runni, joka perustettiin vuonna 1724. ==Kirjallisuutta== *Hämäläinen, Paula (toim.): Pihasta pihaan : Kuortaneen Länsirannan kyläkirja. Mäyry: Länsirantaaset, 2008. ISBN 978-952-92-4696-0. == Lähteet == Luokka:Kuortaneen kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Valtakunnallisesti arvokkaat maisema-alueet Suomessa
Kaaranka

Kaarangan kylä sijaitsee Kuortaneen itäosassa, Kaarankajärven ympäristössä Etelä-Pohjanmaan maakunnassa. Pohjoisessa rajakylänä on Ruonan kylä, lännessä Kirkonkylä, etelässä Leppälänkylä ja idässä entisen Lehtimäen kunnan Länsikylä. Kuortaneen keskustaan on matkaa noin kahdeksan kilometriä. Luokka:Kuortaneen kylät
Poliittinen laululiike

Poliittinen laululiike on yleisnimitys Suomessa 1970-luvun alussa kukoistaneesta vasemmistolaisesta poliittisesta laululiikkeestä. Se tunnetaan myös nimellä edistyksellinen laululiike. ==Esittäjiä== Liikkeen kantaviin voimiin kuuluivat muiden muassa säveltäjät Kaj Chydenius, ja Eero Ojanen, Toni Edelmann sekä Otto Donner. Suuri osa levyistä julkaistiin Love Records -levymerkillä. Tunnetuimpia poliittisen laululiikkeen edustajia olivat muun muassa Agit-prop-kvartetti, Koiton laulu, poliittishenkistä teatteria tehneen KOM-teatterin lauluryhmä, laulaja-näyttelijä Kristiina Halkola, ohjaaja- laulaja Kaisa Korhonen, runoilija-laulaja Aulikki Oksanen, laulaja Arja Saijonmaa sekä varsinkin vanhoja työväenlauluja esittänyt Reijo Frank. Laululiike sai paljon vaikutteita ja materiaalia Chilen sotilasvallankaappauksesta 1973. Laululiikkeen suosio laski 1970-luvun puolivälissä. 1970-luvun työväenlaulut nousivat uuteen suosioon 1990-luvulla, jolloin useista genren levyistä julkaistiin cd-painoksia ja maassa järjestettiin monia nostalgisia poliittisen musiikin konsertteja. Samaan aikaan Suomeen syntyi myös uusia nuorempien sukupolvien perustamia yhtyeitä, joiden tuotanto imi vahvasti vaikutteita 1970-luvun laululiikkeen tuotannosta. Tunnetuimpia näistä yhtyeistä ovat suureen kaupalliseen menestykseen yltänyt Ultra Bra sekä Varaque. Poliittisesta laululiikkeestä kertovia dokumenttielokuvia ovat Jouko Aaltosen vuonna 2006 ensi-iltansa saanut elokuva Kenen joukoissa seisot sekä Peter von Baghin ja Jouko Aaltosen ohjaama Agit- prop -yhtyeeseen keskittyvä elokuva Lauluja utopiasta (2017). == Katso myös == *Nueva canción ==Lähteet== == Kirjallisuutta == * * * * == Aiheesta muualla == * Miska Rantanen: Toverit herätkää! 1970-luvun poliittisen laululiikkeen matka nuorisomuodiksi. Työväentutkimus 2000. * Emmi Jauhiainen: Laulu ottaa kantaa. Lahden ammattikorkeakoulun opinnäytetyö 2008. (PDF) Luokka:1970-luvun musiikki Luokka:Suomalainen populaarimusiikki Luokka:Suomen politiikka 1970-luvulla Luokka:Työväenmusiikki
Yhdeksän mustaa joutsenta

Yhdeksän mustaa joutsenta -teos on kokoelma Swanin sisarusten kirjeitä vuosilta 1884-1917, ja sen on toimittanut Anni Swanin poika Antero Manninen. Carl Gustaf Swanin ja Emilia Malinin yhdeksän tytärtä olivat kaikki nuoruudessa tummahiuksisia, mistä nimi teokselle on saatu. Teoksen on julkaissut Suomalaisen Kirjallisuuden Seura 1994. ==Teoksen päähenkilöt== * Helmi Swan (1864–1938 ; puoliso Gustaf Pfaler) Geni.com : Helmi Siveä Pfaler (Swan) * Aino Swan (1865–1959) Geni.com : Aino Ilotar Swan * Saimi Swan (1867–1944 ; puoliso Eero Järnefelt) * Elli Swan (1868–1954) Geni.com : Elli Ainamo Swan * Toini Swan (1870–1949) Geni.com : Toini Vellamo Swan * Lyyli Swan (1872–1974) * Anni Swan (1875–1958 ; puoliso Otto Manninen) * Ilma Swan (1876–1969) Geni.com : Ilma Swan * Nelma Swan (1878–1970 ; puoliso Christian Sibelius) == Lähteet == Luokka:Suomalaiset elämäkerrat ja muistelmat Luokka:Vuoden 1994 kirjat
Luhtala-Kivenmäki

Luhtalan ja Kivenmäen kylät sijoittuvat Kuortaneen lounaisosaan. Rajanaapureina ovat Mäyryn kylä pohjoisessa, Ylipään kylä idässä sekä Alavuden kaupunki lännessä ja etelässä. Vuonna 1999 kylissä asui 97 henkeä. Kylällä toimi Kuortaneen Polttoturve Oy (1940 luvulta - 1970 luvulle), jonka toimintaa VAPO Oy nykyään jatkaa. ==Aiheesta muualla== *Kuortane.fi/luhtala-kivenmaki Luokka:Kuortaneen kylät
Endodermi

Endodermi () on gastrulaation aikana syntyneen alkiosolumassan alin kerros, eli se sijaitsee mesodermin ja ektodermin alla. Lopullinen endodermi muodostuu, kun alku-uurteen tuottamat solut vaeltavat viskeraalisen endodermin solujen väliin levittäytyen ja samalla korvaten viskeraalisen endodermin solukon. Aluksi endodermin solut ovat litteitä, mutta myöhemmin ne muuttuvat pylväsmäisemmiksi. Endodermi indusoi useiden mesodermaalisten elinten, kuten selkäjänteen, sydämen, verisuonten ja jopa koko mesodermaalisen alkiokerroksen syntyä. Vastavuoroisesti mesodermaalinen mesenkyymi ohjailee endodermin muodostumista ruoansulatuskanavan eri osiksi. Endodermi on yhteydessä myös ektodermiin muun muassa nielun, aivolisäkkeen ja peräsuolen muodostamisessa. Endodermin toinen tärkeä tehtävä on muodostaa ruoansulatuskanavan ja hengitysteiden sekä virtsarakon ja virtsaputken epiteelit. == Endodermistä muodostuvat elimet ja epiteelit == Seuraavat epiteelit kehittyvät yksilönkehityksen edetessä endodermin soluista. * koko ruoansulatuskanavan epiteeli, lukuun ottamatta suuta ja peräsuolen terminaalipää, jotka muodostuvat ektodermistä * ruoansulatuskanavan rauhasten pintasolut * korvatorven epiteeli * täryontelon epiteeli * nielu-, kieli- ja kitarisojen epiteeli * henkitorven, keuhkoputkien ja keuhkojen epiteeli * virtsarakon ja virtsaputken epiteeli Endodermistä silmukoituu myös haaroja, joista kehittyy alueen mesodermin kanssa aiheet kilpirauhaselle, lisäkilpirauhasille, kateenkorvalle, keuhkoille, maksalle ja haimalle. Kynsisammakolla (Xenopus) endodermi kehittyy varhaisalkion vegetaalisen puoliskon soluista, jotka vaeltavat gastrulaation aikana alkiopallon sisään. Vegetaalisen puoliskon solut sisältävät runsaasti äidin puolelta perittyä VegT-proteiinia, joka on tärkeä tekijä solujen määräytyessä endodermaalisiksi. ==Lähteet== * * * * * Luokka:Kehitysbiologia
Ektodermi

Ektodermi on yksi alkionkehityksen alussa määräytyvistä alkiokerroksista, joka sijaitsee alkiolevyssä endodermin ja mesodermin yläpuolella. Ektodermista muodostuu muun muassa keskushermoston aihe eli hermostoputki, ääreishermoston aihe eli hermostopiena ja ihon orvaskesi. Myös mesodermi, eli keskikerros, indusoituu varhaisen ektodermin soluista. ==Katso myös== * Gastrulaatio Luokka:Kehitysbiologia
X Multimedia System

X Multimedia System eli XMMS on avoimena lähdekoodina julkaistu mediasoitinohjelmisto Unixin kaltaisille käyttöjärjestelmille. == Historia == Marraskuussa 1997 Peter ja Mikael Alm julkaisivat soittimen nimeltä X11Amp, joka muistutti saman vuoden toukokuussa julkaistua Winamp-soitinta. Soittimesta löytyi jo ensimmäisestä julkaisusta lähtien tuki Winamp-soittimen ulkoasuille. Ohjelman lähdekoodia ei ollut alun perin saatavilla, mutta nykyisin se julkaistaan GNU GPL-lisenssin alaisena. 10\. kesäkuuta 1999 4Front Technologies ryhtyi sponsoroimaan X11Amp:n kehitystä ja projekti uudelleen nimettiin XMMS:ksi. Vuonna 2002 XMMS:n alkuperäinen kehittäjä Peter Alm aloitti projektin XMMS2, joka oli tarkoitettu "seuraavan sukupolven" versioksi XMMS:stä. XMMS:n lähdekoodi oli rikkinäinen eikä kovin hyvin suunniteltu, jonka johdosta uusien ominaisuuksien lisäämisestä tuli lähes mahdotonta. Tästä johtuen XMMS:stä oli forkattu vaihtoehtoinen projekti Beep Media Player, jossa ongelmia yritettiin korjata. == Katso myös == *Luettelo mediasoittimista == Lähteet == == Aiheesta muualla == * Virallinen sivusto Luokka:Vapaat ohjelmistot Luokka:Linux-ohjelmat Luokka:Mediasoittimet
Ylijoki (Kuortane)

Ylijoki tai Ylipää on Kuortaneen eteläosassa sijaitseva kylä. Kylä rajautuu pohjoisessa Heikkilän kylään, idässä ja etelässä Alavuden kaupunkiin, lännessä Luhtalan ja Kivenmäen kyliin. Ylijoen kylä koostuu seuraavista kylän osista: Lentilä, Kaatialanpiha, Rintalanmäki, Palomäki ja Sarvikas. Luokka:Kuortaneen kylät
Magneettivirta

Magneettivirta on erityisesti teosofiaan ja siihen liittyvään vegetarianismiin liittyvä käsite, joka juontuu ainakin 1800-luvulta. Magneettivirtojen katsottiin kulkevan niin sanotussa eetterissä, jonka katsottiin täyttävän tyhjän tilan ennen kuin sähkömagnetismin periaatteita opittiin ymmärtämään. Magneettivirroilla katsottiin olevan huomattava merkitys sairauksien synnyssä ja ehkäisyssä - koululääketieteen vastaisesti. Magneettivirtoja ei katsota kuvatussa mielessä olevan olemassa tieteellisenä käsitteenä. Nykyaikanakin on tarjolla runsaasti erilaisia magneettisia amuletteja, joita voidaan pitää esimerkiksi rannerenkaina. Tällaisten teho on lumelääkkeen luokkaa, eli luja usko amulettiin voi lievittää oireita. * Magneettivirtoja on käsitellyt myös muun muassa runoilija Eino Leino teoksissaan. * Magneettivuo on fysikaalinen suure, jota ei pidä sekoittaa magneettivirtoihin. Luokka:Uskomuslääkintä
Neutraali mutaatio

Neutraali mutaatio on genomissa tapahtuva muutos, joka ei vaikuta sen kantajan kelpoisuuteen. Neutraaleja mutaatioita esiintyy todennäköisimmin genomin niissä osissa, jotka eivät koodaa proteiineja tai rakenteellista RNA:ta tai muuten osallistu geenitoiminnan säätelyyn. Näitä voivat olla esimerkiksi introneissa tapahtuvat muutokset ja hiljaiset mutaatiot proteiinia koodaavissa geeneissä. Aminohappomuutoksenkin aiheuttava pistemutaatio voi olla neutraali, jos aminohappo vaihtuu kemiallisesti samankaltaiseksi toiseksi aminohapoksi niin, ettei syntyvän proteiinin toimivuus muutu oleellisesti. == Katso myös == *Missense-mutaatio *Nonsense-mutaatio Luokka:Mutaatiot
Hiljainen mutaatio

Hiljainen mutaatio on pistemutaatio, jossa tiettyä aminohappoa koodaava kodoni DNA-ketjussa muuttuu toiseksi samaa aminohappoa koodavaksi kodoniksi. Hiljaisia mutaatioita pidetään usein evolutiivisesti neutraaleina, koska syntyvä proteiini on DNA:n informaation muuttumisesta huolimatta täsmälleen samanlainen kuin ennenkin. Tämä ei välttämättä kuitenkaan pidä paikkaansa, sillä useilla organismeilla tiettyjä synonyymisiä kodoneita käytetään toisia samaa aminohappoa koodaavia kodoneita useammin (). == Katso myös == *Missense- mutaatio *Neutraali mutaatio *Nonsense-mutaatio Luokka:Mutaatiot de:Mutation#Folgen
Pistemutaatio

Pistemutaatio on mutaatio, jonka seurauksena yksi emäs vaihtuu toiseksi RNA- tai DNA-ketjussa. Virhe voi syntyä esimerkiksi jakautumisen yhteydessä, kun jakautumista hoitavat entsyymit korjaavat molekyylin väärin. Pistemutaatioita ovat transitiomutaatiot ja transversiomutaatiot. Edellisissä puriiniemäs (adeniini, guaniini) vaihtuu toiseksi puriiniemäkseksi tai pyrimidiiniemäs (tymiini, sytosiini) toiseksi pyrimidiiniemäkseksi, jälkimmäisissä puriiniemäs vaihtuu pyrimidiiniemäkseksi tai päinvastoin. Jos pistemutaatio tapahtuu geeniä koodaavalla alueella, se voi olla tyypiltään joko hiljainen mutaatio, joka ei aiheuta mutatoituneen kodonin koodaaman aminohapon muutosta, neutraali mutaatio, joka muuttaa aminohapon toiseksi, ominaisuuksiltaan samankaltaiseksi aminohapoksi, missense-mutaatio, joka muuttaa aminohapon joksikin toiseksi aminohapoksi tai nonsense-mutaatio joka muuttaa aminohappokodonin lopetuskodoniksi. Luokka:Mutaatiot
Eksarkki

Eksarkki on piispa, joka johtaa eksarkaattia. Eksarkilla voi olla arvonimenä myös metropoliitta ja alaisenaan useampia hiippakuntapiispoja. Bysantin valtakunnassa eksarkki oli sotilaallinen kuvernööri Karthagossa ja Ravennassa. == Katso myös == * Eksarkaatti (Bysantin valtakunta) == Lähteet == == Aiheesta muualla == * Eksarkki, eksarkaatti / Ortodoksi.net Luokka:Ortodoksisen kirkon käytännöt Luokka:Kirkolliset virat it:Esarcato nl:Exarchaat (kerk)
Pakkasukko

Pakkasukko () on venäläinen ja itäslaavilainen satuhahmo, joka vastaa jotakuinkin joulupukkia. Pakkasukko voi olla punaisissa, sinisissä, harmaissa tai kullanvärisissä vaatteissa, ja koristeltu muun muassa hopeanvärisin lumihiutalein. Pakkasukko liittyy uuteenvuoteen, jota Venäjällä vietetään kuusi päivää ennen Venäjän ortodoksisen kirkon käyttämän juliaanisen kalenterin mukaista joulua 25. joulukuuta eli Venäjälläkin maallisesti käytettävän gregoriaanisen kalenterin mukaan 7. tammikuuta. Pakkasukko on myös pukeutunut venäläisittäin – pitkään turkkiin, joka on vyötetty kankaisella vyöllä. Turkki voi olla melkein minkä värinen tahansa. Päässään Pakkasukolla on pyöreä venäläinen lakki, jonka reunat ovat turkista. Pakkasukon parta on valkoinen, pitkä ja tuuhea. Pakkasukko kulkee tyypillisellä venäläisellä kolmivaljakolla eli troikalla (kolmen hevosen vetämä reki) ja mukanaan hänellä on lapsenlapsensa Lumityttö (). Uudenvuodenyönä Pakkasukko ja Lumityttö tuovat lapsille lahjoja sekä toteuttavat ihmisten salaisia toiveita. Venäläisen Pakkasukon sanotaan asuvan Luoteis-Venäjällä Veliki Ustjugin kaupungissa, mutta Valko-Venäjällä Pakkasukko asustaa Belavežskajan aarniometsän kansallispuistoon perustetulla Pakkasukon tilalla (Pakkasukon talon sijainti ). Neuvostoliiton vaikutusvallan aikana myötä Pakkasukko oli liitettynä uudenvuoden juhlintaan myös joissakin itäisen Keski-ja Etelä-Euroopan maissa. Neuvostoaikana Pakkasukon rooli oli erityisen tärkeä, koska uusivuosi jäi ainoaksi juhlaksi, jota oli vietetty jo ennen bolsevikkivallankaappausta 1917 ja koska joulu oli kielletty kristillisenä, siis uskonnollisena juhlana. Neuvostovaltaa seuranneen Venäjän aikana uusivuosi Pakkasukkoineen on paljolti ottanut kristillisenkin joulun aseman, sillä se seuraa ajankohdaltaan ei- venäläistä joulua aiemmin kuin venäläis-ortodoksinen joulu. == Lähteet == == Aiheesta muualla == Luokka:Jouluun liittyvät hahmot Luokka:Satuhahmot Luokka:Slaavilainen mytologia
Eksarkaatti

Eksarkaatti on kirkko ('kirkkokunta') sellaisella alueella, jossa ko. kirkolla ei ole autonomiaa eli itsemääräämisoikeutta kirkollisissa asioissa. Eksarkaattia johtaa piispa, jonka arvonimi on eksarkki. == Aiheesta muualla == * Eksarkki, eksarkaatti / Ortodoksi.net Luokka:Ortodoksisen kirkon käytännöt
Ivica Račan

Ivica Račan (24. helmikuuta 1944 - 29\. huhtikuuta 2007) oli kroatialainen vasemmistopoliitikko. Hän toimi Kroatian pääministerinä vuosina 2000–2003 ja edustamansa Kroatian sosiaalidemokraattisen puolueen johdossa 1990–2007. Kroatian kommunistien liiton johtajaksi Račan valittiin vuonna 1989. == Elämä == Račan syntyi Ebersbachissa Saksassa, jonne hänen perheensä oli lähetetty työpalvelukseen, ja jossa hänen isänsä kuoli. Äitinsä kanssa hän selvisi Dresdenin pommituksesta 1945. Račan nousi Kroatian kommunistipuolueen tehtävissä Kroatian kevään jälkeisten puhdistusten jälkeen. 1980-luvulla hänestä tuli yksi sen johtajista ja johtaja 1989. Račan johti Kroatian valtuuskuntaa Jugoslavian kommunistipuolueiden kokouksessa tammikuussa 1990. Serbialaisen Slobodan Miloševićin tukijat hallitsivat kokousta: Sloveenien ja kroaattien edustajien ehdotukset äänestettiin aina nurin. Sloveenien edustajat päättivät lopulta erota Jugoslavian kommunistipuolueesta. Milošević yritti painostaa Račania jäämään kommunistipuolueeseen, mutta tämä vastasi, ettei Jugoslavian kommunistipuolue ilman sloveeneja käy hänelle. Hän sanoi myös: "Kroatia ei enää syötä Serbiaa!" – kroaatit olivat jo pitkään vastustaneet sitä, että Kroatia joutui maksamaan veroa köyhemmän Serbian tukemiseksi. Račan rikkoi ensimmäisenä vanhan kommunistipuolueen julistaman tabun julistamalla jouluna 1989 joulun sallituksi Kroatiassa ja määräsi ensimmäiset vapaat vaalit vuodeksi 1990. Račanin mielestä Franjo Tuđmanin johtama HDZ, joka voitti Kroatian vaalit vuonna 1990, oli "vaarallisten aikeiden puolue". Kommunismin romahdettua Itä-Euroopassa Račan muutti Kroatian kommunistipuolueen nimeksi Kroatian kommunistien liitto – Demokraattisten muutosten puolue. Vuonna 1994 puolue liittyi Kroatian sosiaalidemokraatteihin (SDH) ja otti SDP-nimen. Račan toimi Kroatian pääministerinä vuosina 2000–2003 erilaisten hallitusliittoumien turvin. Hänen hallituksensa johtivat tuolloin Kroatian Euroopan valtavirran politiikan tielle Tuđmanin pitkän valtakauden jälkeen. Tuona aikana Kroatia mm. allekirjoitti lähestymissopimuksen Euroopan unionin kanssa. Račan erosi kaikista asemista sosiaalidemokraattisessa puolueessa huhtikuussa 2007 sairauden vuoksi ja kuoli myöhemmin samassa kuussa munuaissyöpään. == Lähteet == * * ==Viitteet== == Aiheesta muualla == * Luokka:Kroatian pääministerit Luokka:Jugoslavialaiset poliitikot Luokka:Vuonna 1944 syntyneet Luokka:Vuonna 2007 kuolleet
Munkkidiakoni

Munkkidiakoni on Suomessa käytetty muoto nimestä hierodiakoni (kreik. ιεροδιάκονος, ven. иеродиакон), joka tarkoittaa diakoniksi vihittyä munkkia. ==Aiheesta muualla== * Diakoni / Ortodoksi.net Luokka:Ortodoksisen kirkon käytännöt
Teritorijalna obrana

Teritorijalna obrana oli Jugoslaviaan vuonna 1968 luotu aluepuolustus. Jokaisella tasavallalla oli paikallinen puolustus aseineen. Josip Broz Tito loi TO:n, koska halusi tehostaa Jugoslavian puolustusta Tšekkoslovakian kriisin takia. Hieman ennen Jugoslavian hajoamissotia Serbian johtaja Slobodan Milošević eliminoi TO:n: Jugoslavian liittoarmeija keräsi suurimman osan aluepuolustuksen aseista pois vuonna 1990. Luokka:Jugoslavian hajoamissodat
Rg

Rg tarkoittaa seuraavia: * * .
Ylidiakoni

Ylidiakoni on arvonimi, jonka diakoni voi saada. Luostaripapistossa olevalle diakonille vastaava arvonimi on arkkidiakoni. Arvonimen myöntää piispa. Käytössä on slaavilaisessa perinteessä myös nimitys protodiakoni, joka on yleensä katedraalin eli hiippakunnan pääkirkon vanhin diakoni ja jolla on erityinen asema silloin, kun palveluksessa on mukana muitakin diakoneja. Yli- sekä arkkidiakoneilla on käytössä kierreorari. == Aiheesta muualla == * Diakoni / Ortodoksi.net Luokka:Ortodoksisen kirkon käytännöt Luokka:Arvonimet
Arkkidiakoni

Arkkidiakoni on useissa kristillisissä kirkkokunnissa käytössä oleva nimike, joka tarkoittaa usein piispan alapuolella olevaa henkilöä, joka johtaa arkkidiakonikuntaa eli hiippakunnan osaa. Katolisessa kirkossa nimike oli käytössä keskiajalla, mutta on sittemmin jäänyt pois. Ortodoksisessa kirkossa arkkidiakoni on arvonimi, jonka diakoni voi saada luostarissa. Arvonimen myöntää piispa. Luostarin ulkopuolella seurakunnissa vastaava nimitys on ylidiakoni. Käytössä on slaavilaisessa perinteessä myös nimitys protodiakoni, joka on yleensä katedraalin (hiippakunnan pääkirkon) vanhin diakoni ja jolla on erityinen asema silloin kun palveluksessa on mukana muitakin diakoneja. Nimityksestä hierodiakoni, joka on siis munkki ja samalla diakoni, käytetään Suomessa muotoa munkkidiakoni. Anglikaanisessa kirkossa arkkidiakoni ei ole arvonimi vaan kirkollinen virka. Arkkidiakonin alla on useampia rovastikuntia. == Aiheesta muualla == * Diakoni / Ortodoksi.net Luokka:Ortodoksisen kirkon käytännöt Luokka:Kirkolliset virat Luokka:Anglikaanisen kirkon hallinto
Glukoosi

Glukoosi eli rypälesokeri (C6H12O6), on yksi yleisimmistä sokereista. Se on monosakkaridi ja kuuluu aldooseihin sisältämänsä aldehydiryhmän vuoksi. Glukoosi taipuu vesiliuoksessa rengasmaiseksi rakenteeksi, jossa aldehydiryhmän happi liittyy toiseksi viimeisen hiilen OH-ryhmään. D-glukoosista käytetään usein nimeä dekstroosi. Glukoosilla on erilaisia isomeerejä. L-glukoosissa asymmetriseen hiiliatomiin kiinnittyvä hydroksyyliryhmä on vasemmalla puolella, D-glukoosissa oikealla. Rengasrakenteisessa glukoosissa ensimmäisen hiiliatomin hydroksyyliryhmä voi olla joko α- tai β-asennossa. Glukoosi on osana monissa muissa sokereissa kuten sakkaroosissa ja laktoosissa sekä varasto- että rakennepolysakkarideissa (glukaanit) kuten tärkkelys, glykogeeni, selluloosa ja kalloosi. Glukoosi on kasvien yhteyttämisen tärkein lopputuote ja useimpien eliöiden soluhengityksen raaka-aine. http://oppiminen.yle.fi/solubiologia/mika-on-solu/fotosynteesi- tuottaa-sokeria-happea Glukoosi on ihmisen elimistössä elintärkeä sokeri. Kaikki ravinnosta saatavat hiilihydraatit muutetaan glukoosiksi, joka imeytyy verenkiertoon ja varastoidaan tarpeen mukaan glykogeeniksi maksaan ja lihaksiin. Glukoosi ja sen fosfaatit ovat keskeisessä asemassa energialähteenä soluaineenvaihdunnassa, jossa se metaboloituu glykolyysissä ja sitruunahappokierrossa vedeksi ja hiilidioksidiksi, tuloksena adenosiinitrifosfaatti (ATP). Yhdestä glukoosista vapautuu energiaa normaalisti 26–38 ATP-molekyylin verran. Glukoosin moolimassa on 180,2 g/mol, sulamispiste 146 °C, tiheys 1,56 g/cm3 (vesi = 1,0 g/cm3) ja CAS-numero 50-99-7. Kuva:Glucose_Haworth.png|α-D-glukoosi, rengasmuoto (Haworth- projektio) Kuva:Beta-D-glucose-3D-vdW.png|3D-malli beta-D-glukoosista ==Lähteet== == Aiheesta muualla == * *Liber Herbarum II: Luettelo glukoosia sisältävistä kasveista * Fineli: Glukoosin lähteet ruoka-aineissa *PubChem: Glucose *DrugBank: Beta-D-Glucose *Human Metabolome Database: D-Glucose *KEGG: D-Glucose *ChemBlink: D(+)-Glucose Luokka:Sokerit Luokka:Seulonnan keskeiset artikkelit Luokka:WHO:n tärkeimmät lääkkeet
Apulaispiispa (ortodoksinen)

Apulaispiispa on yleensä ortodoksisen kirkon päämiehen (Suomessa arkkipiispan) tai ikääntyneen hiippakuntapiispan avuksi vihitty piispa, jolla ei ole omaa hiippakuntaa. Suomen ortodoksisen kirkon apulaispiispana toimii vuonna 2021 (asetettu virkaan vuonna 2005) valittu KS Haminan piispa Sergei toimipaikkanaan Helsingin ortodoksinen seurakunta. Kaikki Suomen itsenäisyyden aikaiset ortodoksiset piispat ovat aloittaneet uransa apulaispiispana. Vain Venäjän vallan aikana kaksi arkkipiispaa, Nikolaj ja Sergij, nimitettiin suoraan Suomen hiippakunnan arkkipiispoiksi. Myös Viipurin piispa Aleksanteri (Karpin) oli virallisesti apulaispiispa, itsenäisen hiippakunnan johtaja hänestä tuli vasta sodan jälkeen. Luokka:Ortodoksisen kirkon käytännöt Luokka:Kirkolliset virat
Baltasar Kormákur

Baltasar Kormákur Samper (s. 27. helmikuuta 1966, Reykjavík) on islantilainen elokuvaohjaaja, -näyttelijä, -tuottaja sekä käsikirjoittaja. Hän on elokuvien lisäksi ohjannut kymmenen teatterinäytelmää, muun muassa Islannin kansallisteatterissa sekä ulkomailla. == Filmografia == === Ohjaajana === * Reykjavik, 101 (2000) * Meri (2002) * A Little Trip to Heaven (2005) * Rikospaikka Jar City (Mýrin) (2006) * Loukussa (2015) === Näyttelijänä === * Veggfóður erótísk astarsaga (1992) * Ævintýri á okkar tímum (1992) * Agnes (1995) * Draumadísir (1996) * Djöflaeyjan (1996) * The Split (1999) * Kaikkeuden enkelit (2000) * Reykjavik, 101 (2000) * No Such Thing (2001) * Minä ja Morrison (2001) * Regina! (2002) * Stormy Weather (2003) ==Aiheesta muualla== * Luokka:Islantilaiset elokuvaohjaajat Luokka:Islantilaiset näyttelijät Luokka:Vuonna 1966 syntyneet Luokka:Elävät henkilöt
Gastrulaatio

Gastrulaatio on alkionkehityksen vaihe, jossa alkiokerroksista endodermi ja mesodermi vaeltavat alkusuun kautta alkiopallon sisälle. Kolmen alkiokerroksen katsotaan muodostuneen täydellisesti gastrulaation lopulla. Solujen vaelluksen mekanismeja ja signalointiteitä ei tunneta tarkkaan. Gastrulaatiossa eliölle muodostuu alkusuoli, josta nimi 'gastrulaatio' juontaa juurensa (gaster=maha). Gastrula-vaiheen alkion ulkonäkö saattaa vaihdella huomattavasti eliöittäin, johtuen lähinnä ruskuaisen vaihtelevasta määrästä. Parhaiten gastrulaatio tunnetaan kynsisammakolla (Xenopus). == Xenopuksen gastrulaatio == Xenopuksen gastrulaatio alkaa alkiota ympäröivällä mesodermaalisella vyöhykkeellä. Tässä varhaisessa mesodermissa on erityinen alue nimeltä Spemann-organisoija, josta endodermin erityiset pullosolut alkavat vajota alkion sisään. Pullosoluilla on ilmeisesti sisäänrakennettu taipumus vajota kudokseen. Mekanismia ei tunneta tarkkaan, mutta Spemann-organisoijan alueella ilmenevillä Brachyury ja goosecoid -geeneillä on tutkimusten mukaan gastrulaatiota helpottava vaikutus. Alkion sisään vaeltava endodermi muodostaa alkusuolen rajat. Sisään vaeltavasta mesodermaalisesta endodermista muodostuu selkäjänne ja somiitit, joista myöhemmin irtoaa soluja muodostamaan lihaksia, ihon verinahkaa ja selkärangan nikamia. Ektodermin solut puolestaan vaeltavat alkion päällä, peittäen sen lopulta liki kokonaan. Ektodermista muodostuu myöhemmin ihon ylin kerros ja hermosto. Gastrulaatiota seuraa neurulaatio. Luokka:Kehitysbiologia
Henkiolento

Henkiolento tai henki tarkoittaa yliluonnollista olentoa kuten haamua tai kummitusta. Uskomus- ja taruolentoina henget ovat varsinaiselta olemukseltaan aineettomia ja ruumiittomia. Moni henkiolento voi kuitenkin ottaa aineellisen hahmon, usein ihmistä tai muuta eläintä muistuttavan. Sana "henki" on sukua sanalle "hengitys", joka viittaa myös johonkin aineettomaksi ja "ilmavaksi" koettuun. Henkiolentoja on lukemattomia erilaisia eri kansojen uskonnoissa, mytologioissa ja saduissa ==Joitakin henkiolentoja== *Jumalat, voimakkaimmat, jopa kaikkivaltiaat henkiolennot *Enkelit, jumalalliset henkiolennot ja viestinviejät *Paholainen, suurissa yksijumalaisissa uskonnoissa Jumalaa vastustava paha suuri henkiolento *Kummitukset ja esi-isien henget, joskus eläneiden ihmisten (tai muiden olentojen) sielut *Luonnonhenget, luonnossa asuvat tai luontoa ohjaavat henkiolennot. Osa näistä voi olla myös jumalia. *Asumusten, omaisuuden ja maaomistusten haltijat, jotka ovat tiiviissä yhteyksissä ihmisen kanssa. Huomaa, että myös monia luonnonhenkiä voidaan kutsua haltijoiksi. Osa haltijoista on kuitenkin pikemminkin ruumiillisia, esimerkiksi joidenkin tarujen tontut. *Jotain tehtävää varten luodut tai orjuutetut henkiolennot, kuten lampun henget tai aarretta vartioimaan luodut henget, kuten kratti. *Demonit eli pahat henget *Keijukaiset, menninkäiset ja muut pienemmät henkiolennot, joilla on myös ruumiillinen tai ainakin näennäinen hahmo. ==Lähteet== Luokka:Jumalat, henget ja taruolennot ca:Esperit de:Geist es:Espíritu nl:Geest ru:Дух (философия) tl:Espiritu
Henki

Henki tarkoittaa ihmisen tai eläimen elämää, vanhoissa uskomuksissa myös yliluonnollista elämänvoimaa. Elävä ihminen on hengissä eli hänellä on henki. Joillakin eläimillä, kuten kissalla, on nykyaikaistenkin, tosin leikillisten uskomusten mukaan monta henkeä eli elämää. Filosofiassa hengen käsitteellä viitataan oletettuun aineettomaan substanssiin aineen vastakohtana. Kristinusko määrittelee vanhassa testamentissa hengen ilmaksi joka puhallettiin syntyessään ihmiselle suuhun. Jeesus kristinuskossa määritteli hengen "sanoiksi, jotka olen teille puhunut", eli kaikki se mikä ohjaa ruumista ajatuksina on kunkin ihmisen henkiolento. == Henkinen ja hengellinen == Henkinen tarkoittaa yksilön omien tekojen arviointia ikään kuin ulkoapäin ja kykyä eettisiin kannanottoihin. Hengellinen viittaa lähinnä uskonnolliseen aineettomaan ja siihen suuntautuvaan toimintaan ja ajatteluun. == Muinaissuomalaisten elämänvoima == Henki tarkoitti muinaissuomalaisille ihmisen tai eläimen elämänvoimaa, jonka läsnäolo ilmeni muun muassa hengityksenä. Henki oli kuitenkin eri asia kuin sielu eli persoonallisuus. Henkensä menettänyt ihminen oli kuollut, kun taas sielunsa menettänyt saattoi jatkaa ruumiillista elämäänsä, tosin hyvin masentuneena, halvautuneena tai muuten vakavasti sairaana. Karanneen sielun saattoi tietäjä palauttaa ruumiiseen niin kauan, kuin ruumis oli hengissä. Sielu saattoi palata myös yksinään, ilman ruumista, jolloin kyseessä oli esimerkiksi kummitus tai suojelushaltija. Henki virtasi hengityksen mukana. Henkeä saatettiin suunnata esimerkiksi puhaltamalla. Puhallus oli eräs tapa taikoa. Merenkävijät puhalsivat nostaakseen tuulta. Tarinoissa puhallettiin esimerkiksi kyitä ilmestymään aseista, tai luotiin sopiva taistelukenttä vihollisen kohtaamiseen. == Katso myös == * Pneuma * Sielu * Vitalismi * Zeitgeist == Lähteet == Luokka:Filosofian termit Luokka:Hengellisyys Luokka:Jumalat, henget ja taruolennot Luokka:Suomalaiset sieluolennot Luokka:Vitalismi Luokka:Seulonnan keskeiset artikkelit
Silumiini

Silumiini on metalliseos, jossa on alumiinia tavallisimmin 87 ja piitä vastaavasti 13 prosenttia. Piipitoisuus voi kuitenkin olla 3 - 25 %. Silumiini on helpompi valaa kuin puhdas alumiini, koska se on sulana puhdasta alumiinia juoksevampaa. Silumiinista tehdään muun muassa sähköasennustarpeita ja -komponentteja, kiinnikkeitä, auton moottorin osia ja putkia. == Katso myös == * Luettelo metalliseoksista * Alumiiniseokset Luokka:Alumiini Luokka:Metalliseokset
Kontinkieli

Kontinkieli on leikkikieli, jossa jokaisen sanan jälkeen lisätään kontti, ja alkuperäisen sanan ja kontti-sanan alkuosat vaihdetaan keskenään. Näin esimerkiksi sanasta sana tulee ensin _sa_ na _ko_ ntti ja alkuosat vaihtamalla _ko_ na _sa_ ntti. Kontinkieli kuuluu sananmuunnoskielten typologiassa äänteenvaihdoskieliin (erotukseksi tavumuunnoskielistä), ja toisaalta avainkieliin, koska siinä käytetään avainsanaa (kontti). Jouko Seppänen on vuonna 1981 esittänyt tarkemman analyysin kontinkielen säännöistä: mistä kohdasta sana katkaistaan ja millaisia mukautumia lisäksi tapahtuu. Katkaisu ei perustu tavujakoon eikä morfirajoihin, vaan sanojen metrisiin ja äänteellisiin piirteisiin. Lyhyt tai pitkä vokaali tulee yleensä mukaan alkuosaan: _sa_ na kontti → _ko_ na santti, _aa_ tto kontti → _koo_ tto antti. Jälkimmäisessä esimerkissä näkyy, ettei katkaisukohdan tarvitse osua tavurajaan. Lisäksi vokaalien pituudet mukautuvat niin, että sanojen metrinen hahmo säilyy. Enempää kuin kahta vokaalia ei alkuosaan tule mukaan: _vaa_ ’an kontti → _koo_ an vantti. Sanan loppuosa mukautuu alkuosan vokaalisointuun: _lö_ yly kontti → _ko_ ulu löntti. Diftongista tulee yleensä alkuosaan vain ensimmäinen vokaali: _ki_ eli kontti → _ko_ eli kintti. Diftongien käsittelystä on tosin eri versioita, esimerkiksi L. Campbellin vuonna 1976 esittämä _koo_ li kientti. Seppäsen tulkinnan tukena on Samuli Paulaharjun vuoden 1917 sanalippu, jossa on muoto _ki_ eltä kontti → _ko_ elta kintti. Campbellin havainnot perustuvat amerikansuomalaisten kielikorvaan. Seppänen esitteli kontinkielelle kääntävän Interlisp-ohjelman, joka oli toteutettu Teknillisen korkeakoulun DECSystem-20-tietokoneella. Ohjelma osasi myös muita leikkikieliä, kuten siansaksan. Common Lisp -toteutus esitellään Eero Hyvösen ja Jouko Seppäsen kirjassa Lisp-maailma 2 (1987). ==Katso myös== *Vitikieli, samalla tavalla toimiva sanaleikki *Sananmuunnos ==Lähteet== ==Aiheesta muualla== * Ylen Elävä arkisto: Roineen rannalla kontinkielellä * Luokka:Leikkikielet Luokka:Suomen kieli
I-kieli (sanaleikki)

I-kieli on sanaleikki, jossa sanan jokainen vokaali muutetaan [i]-äänteeksi. Esimerkiksi lause ”Osaatko puhua i-kieltä?” muuttuu muotoon ”Isiitki pihii i-kiilti?” Leikkiä voi kokeilla melkein mihin tahansa kieleen, mutta parhaiten se toimii vokaalipainotteisissa kielissä, kuten suomen kielessä. Leikki tunnetaan myös Ruotsissa. ==Lähteet== Luokka:Sanaleikit
Transvision

Transvision tai TransVision on World Transhumanist Associationin ja sen yhteistyöjärjestöjen vuosittain järjestämä kansainvälinen transhumanistinen konferenssi. Konferenssin ajankohta sijoittuu yleensä heinä-elokuulle. == Aikaisemmat konferenssit == * TransVision 1998, Weesp, Hollanti * TransVision 1999, Tukholma, Ruotsi * TransVision 2000, Lontoo, Englanti * TransVision 2001, Berliini, Saksa * TransVision 2003, New Haven, Connecticut, Yhdysvallat * TransVision 2004, Toronto, Kanada * TransVision 2005, Caracas, Venezuela * TransVision 2006, Helsinki, Suomi. *TransVision 2007 Chicago, Yhdysvallat == Lähteet == == Aiheesta muualla == * Transvision Conferences * TransVision 2006 Helsingissä Luokka:Kulttuuritapahtumat Luokka:Transhumanismi
Terveysmerkintä

Terveysmerkintä on Euroopassa käytössä oleva elintarvikemerkintä, jolla voidaan jäljittää tuote sen valmistajaan. Merkintä on elintarvikepakkauksessa oleva soikio, jonka sisällä on merkintä EY XX ja EY-hyväksytyn laitoksen koodinumero. Esimerkiksi Suomen maakoodi (XX) on FI. Koodinumeroita vastaavat suomalaisten laitoksien nimet ja paikkakunnat selviävät Elintarvikeviraston sivuilta. Merkintä paljastaa myös kaupan omien merkkien sen hetkisen valmistajan. == Maakoodit == EU-maat AT Itävalta BE Belgia CY Kypros CZ Tšekki DE Saksa DK Tanska EE Viro EL Kreikka ES Espanja FI Suomi FR Ranska HU Unkari IE Irlanti IT Italia LT Liettua LU Luxemburg LV Latvia MT Malta NL Alankomaat PL Puola PT Portugali SE Ruotsi SI Slovenia SK Slovakia UK Iso-Britannia ETA- maat IS Islanti LI Liechtenstein NO Norja EFTA-maa CH Sveitsi == Aiheesta muualla == * Elintarvikkeiden jäljitettävyys – Ruokavirasto Luokka:Elintarviketeollisuus
Humanity+

Humanity+ (aiemmin World Transhumanist Association (WTA)) on vuonna 1998 perustettu voittoa tavoittelematon järjestö, joka kannattaa geeniteknologian, kybernetiikan, nanoteknologian ja muiden edistyneiden teknologioiden käyttöä ihmisen ominaisuuksien laajentamiseksi. Järjestön perustivat Nick Bostrom ja David Pearce. Järjestöllä on paikallisosastoja useissa maissa. Maailmanlaajuinen jäsenmäärä on tällä hetkellä noin 3000. == Historia == World Transhumanist Associationin perustivat vuonna 1998 filosofit Nick Bostrom ja David Pearce. Vuonna 2008 järjestö uudelleen nimettiin Humanity+ nimiseksi. == Katso myös == * Transhumanismi * Transvision == Lähteet == == Aiheesta muualla == * World Transhumanist Association - virallinen kotisivu Luokka:Kansainväliset järjestöt Luokka:Transhumanismi
Luonnonhenki

Luonnonhenki on henkiolento, joka asuu luonnossa tai on osa luontoa, ja vaikuttaa luontoon. Moni luonnonhenki on henkiolentona pidetty luonnonvoima. Jotkut luonnonhenget ovat ainakin alun perin olleet palvottuja esi-isien sieluja. Moni luonnonhenki on myös palvottu jumala. Muinaisihmiset ovat usein lepyttäneet tai miellyttäneet luonnonhenkiä ja luonnossa asuvia jumalia esimerkiksi uhraamalla niille saadakseen paremman sään, kalaa tai riistaa. Luonnonhenget voidaan jakaa karkeasti sen mukaan, mihin luontoympäristöön tai paikkaan ne liittyvät. ==Metsänhenget, riistan henget== Esimerkiksi Tapio, Artemis ==Veden haltijat ja jumalat ja kalanhaltijat== Vedenhaltijoiden asuinaluetta on kaikki märkä: meri, järvet, kaivot, lähteet, joet ja jopa lätäköt. Vedenhaltioita ovat esimerkiksi Ahti, Veen emonen, Poseidon, Neptunus ==Ilmanhenget ja taivaan jumalat== Esimerkiksi Ilmattaret, Tuulettaret, Ukko, Zeus ==Maan henget== Esimerkiksi Maaemo ==Kivien haltijat== Joskus tontut ==Vuorten henget== Esimerkiksi Peikot, jättiläiset ja vuoren väki Luokka:Taruolennot Luokka:Lisää määritelmä
Kosrae

Kosrae, jonka vanhoja nimiä ovat Kusaie, Kushai, Kuschai ja Ualan, on tuliperäinen saari Mikronesiassa, Karoliinien saaristossa Tyynellämerellä. Se on Karoliinien itäisin saari ja yksi Mikronesian liittovaltion osavaltioista. Sen pinta-ala on noin 110 km². Saaren asukasluku on noin 7 700. Saarella puhutaan kosraen kieltä. Osavaltion pääkaupunki Tofol sijaitsee pääsaaren itäosassa. Kosraen luoteisrannikolla on lentokenttä. Saarta ympäröivällä merialueella puolestaan on koralliriuttoja. Saarella elää muutamia kotoperäisiä eliölajeja, kuten Pteropus ualanus -lepakkolaji (joka toisinaan luokitellaan mariaanienlentävänkoiran (Pteropus mariannus) alalajiksi). Kosraenhuitti ja kosraenkottarainen kuolivat sukupuuttoon jo 1800-luvun puolivälissä, saarelle laivojen mukana saapuneiden rottien takia. == Lähteet == * Everyculture.com: Kosrae == Aiheesta muualla == * Kosrae Wikivoyage- matkaoppaassa * Kosrae.com * Kosraenautilus.com * Kosrae Visitors Center * Kosraen sää * Kartta ja satelliittikuva Luokka:Mikronesian federaation saaret
Kosraen kieli

Kosrae (omakielinen nimi: kusaie) on austronesialainen kieli, jota puhutaan Kosraen saarella Mikronesian liittovaltiossa.Ethnologue: Kosraean Viitattu 19.7.2015. Sen lähimpiin sukulaiskieliin kuuluu muun muassa ponape ja marshalli. Kosrae jaetaan perinteisesti kahteen päämurteeseen.. Kieltä äidinkielenään puhuvia oli vuonna 2010 noin 6900. Kosraen osavaltio käyttää kieltä 1.–3. luokkien opetuskielenä. Tämän jälkeen kosraen rinnalle tulee englanti.. Kieltä kirjoitetaan latinalaisin aakkosin. Raamattu käännettiin kosraeksi vuonna 1928. == Fonologia == === Konsonantit === Bilabiaali Labiodentaali Alveolaari Retrofleksi Palataali Velaari Norm. Vel. Norm. Vel. Norm. Vel. Norm. Vel. Norm. Vel. Norm. Vel. Nasaali Norm. m mʸ n nʸ ŋ ŋʸ Lab. mʷ nʷ ŋʷ Klusiili Norm. p pʸ t tʸ k kʸ Lab. tʷ kʷ Frikatiivi Norm. f fʸ s sʸ ʂ ʂʸ Lab. sʷ ʂʷ Tremulantti Norm. ɽ ɽʸ Lab. ɽʷ Lateraali Norm. l lʸ Lab. lʷ Approksimantti Norm. w wʸ j jʸ Lab. jʷ Lähde: === Vokaalit === Etinen Keskinen Takainen Suppea i, iː ɨ, ɨː u, uː Puolisuppea e, eː ə, əː o, oː Puoliavoin ɛ, ɛː ɔ, ɔː Lähes avoin æː Avoin aː Lähde: == Sanasto ja kielioppi == Joitakin keskeisiä fraaseja kosraeksi: Kosrae Suomi Len wo! Terve! Nga kuna Kiitos Sisla koluk Anteeksi Kawuk ystävä ==Lähteet== Luokka:Mikronesialaiset kielet Luokka:Mikronesian federaation kielet
Euran lentokenttä

Euran lentokenttä sijaitsee Säkylän Pyhäjärven koillispuolella noin neljä kilometriä Euran kunnan keskustasta itään seututien 204:n varressa. Kentällä toimii pääasiallisesti Kauttuan ilmailukerho toimintamuotoinaan moottorilento ja ultrakevyet lentokoneet. Lentopaikalta on 1,5 kilometrin matka Kauttuan keskustaan. Euran lentokenttä rakennettiin vuonna 1972. Öljysoralla päällystetty kiitotie oli aluksi 600 metriä pitkä. 1980-luvun alussa kiitotie pidennettiin 1 100 metriin. Lentopaikalla on kaksi konesuojaa. Euran lentokenttä on niin sanottu korpikenttä, jossa ei ole vakituista lennonjohtopalvelua. Kenttä on kuitenkin valaistu yö-VFR toimintaa varten. Kentällä on sääasema, ATIS taajuus 123,800 MHz. == Kuvia == File:EFEU east.JPG|Rullaustien risteyksestä itään File:EFEU west.JPG|Rullaustien risteyksestä länteen File:EFEU south.JPG|Asemataso File:Kauttuan lentokenttä.jpg == Lähteet == == Aiheesta muualla == * Lentopaikat.fi – Euran lentopaikka * Kauttuan Ilmailukerho r.y. Luokka:Suomen lentopaikat Lentokenttä Luokka:Euran liikenne
Empiirinen tutkimus

Empiirinen tutkimus () eli kokemusperäinen tutkimus perustuu tutkimuskohteen havainnointiin tai mittaamiseen. Se eroaa siis teoreettisesta tutkimuksesta, jossa tutkimuksen kohteeseen perehdytään ajatusrakennelmien ja niiden tarkastelun avulla. Useimmiten käytännön tutkimuksessa yhdistetään kumpaakin: käytännön esimerkit sitovat teoreettisen tarkastelun todellisuuteen ja aiheen teoreettinen tarkastelu puolestaan vahvistaa empiirisen aineiston käyttökelpoisuutta. Tieteenalojen suuri enemmistö pyrkii pohjaamaan empiiriseen tutkimukseen. Muun muassa matematiikka, teoreettinen fysiikka sekä filosofian jotkin osa-alueet rakentuvat teoreettisen tutkimuksen varaan. Tutkimuksen empiria voi syntyä monella tavalla. Usein toisistaan erotellaan laadullinen ja määrällinen tutkimus. Erilaiset empiiriset tutkimukset poikkeavat toisistaan myös sen mukaan, kuinka tarkasti tutkimuskohteeseen vaikuttavia tekijöitä yritetään kontrolloida mm. erilaisilla koejärjestelyillä. Empiirinen tutkimus kohdistuu sekä toistettaviin että ainutkertaisiin tapahtumiin; edellisiä tutkitaan usein luonnontieteessä, jälkimmäisiä käyttäytymistieteissä. == Katso myös == * Empirismi * Tieteellinen menetelmä == Kirjallisuutta == * * Luokka:Tutkimus Luokka:Empirismi Luokka:Seulonnan keskeiset artikkelit